
ДО
Г-Н ИВАН ВЕТОВ
КМЕТ НА ОБЩИНА ДОЛНИ ДЪБНИК 



ОТНОСНО: Инвестиционно предложение (ИП) „Възстановяване на подпорна стена на ул. „Първи май", в част от участъка между ОК 24 и ОК 25, с. Петърница, общ. Долни Дъбник“



УВАЖАЕМИ ГОСПОДИН ВЕТОВ, 


Във връзка с Ваше уведомление с вх. №АО-4722/09.09.2026 г. на РИОСВ – Плевен за ИП „Възстановяване на подпорна стена на ул. "Първи май", в част от участъка между ОК 24 и ОК 25, с. Петърница, общ. Долни Дъбник“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП „Възстановяване на подпорна стена на ул. "Първи май", в част от участъка между ОК 24 и ОК 25, с. Петърница, общ. Долни Дъбник“ попада в обхвата на чл. 2, ал. 2 от Наредбата за ОС.
1. Съгласно предоставената информация, предвижда се възстановяване на съществуваща подпорна стена по ул. „Първи май“, намираща се в участъка между ОК 24 и ОК 25, с. Петърница, община Долни Дъбник. Към настоящия момент в участъка съществува подпорна стена, която е във влошено техническо състояние, започнала е да се руши, поради което се предприемат действията по възстановяване на съоръжението и на прилежащото пространство. В посочения участък ще бъде изградена гравитачна стоманобетонова подпорна стена с обща дължина 25,54 м, височина от 2,08 – до 2,48 м, включваща два участъка с дължина по 12,77 м, изпълнявани при различни коти на фундиране. 
За генерираните при реализацията на ИП строителни отпадъци ще бъде изготвен План за управление на строителните отпадъци. Формираните отпадъци с битов характер ще се третират съгласно съществуващата сметосъбираща система на Община Долни Дъбник.
ИП ще се реализира в поземлен имот с идентификатор 56201.501.1081 по КККР на с. Петърница, ул. „Първи май“, който съгласно информация от КАИС на АГКК е вид собственост: Общинска публична, вид територия: Урбанизирана, НТП: За второстепенна улица. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 1 км) защитени зони от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.)
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”.
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




С уважение, 

